text: Svinefedt flød ud af silo
  19 april 2012 kl. 07.02
  En del af indholdet i en silo med 900 ton svinefedt sivede onsdag aften ud i et industrikvarter på Platinvej i Kolding.
  Et område på omkring 300 kvadratmeter blev oversvømmet.
  Brandvæsenet var i forvejen på stedet, da brandfolk var i gang med efterslukning af en brand i affalds-plastik, der brød ud tirsdag.
  Svinefedtet løb ud fra en hane på siloen. Muligvis er der blevet begået hærværk mod siloen.
  